《积雨初霁见月》
清代·朱文治

清和时节冷于秋，旬日檐前雨不休。太息落花都坠地，何期圆月正当头。

酒人痛饮同飞盏，诗客高吟独上楼。转惜一弯空匿影，湘帘垂处不曾钩。

作者简介：（1760—1845）浙江馀姚人，字诗南，号少仙。乾隆五十三年举人，官海宁学正。善以篆法画兰竹，与海盐张芑堂以飞白法画兰齐名。有《绕竹山房诗稿》。